Lukuaika noin 1 min

Perjantaina 22. huhtikuuta vietettävänä kansainvälisenä Maan päivänä kotimaiset verkkokaupat tempaisevat pakkausroskaa vastaan. Verkkokaupoista perjantaina ostetut tuotteet toimitetaan asiakkaille roskattomissa pakkauksissa.

Uudestaan käytettävät ja verkkokaupoille palautettavat pakkaukset toimittaa RePack.

Suomessa keksityt ja kehitetyt RePack-pakkaukset ovat litistyviä ja ne voidaan palauttaa lähimpään postilaatikkoon. Palautusta vastaan käyttäjä saa lahjakortin, jonka voi lunastaa missä tahansa RePackia käyttävässä verkkokaupassa. Itse pakkaus toimitetaan uudelleenkäytettäväksi.

Pakkausroskaa vastaan 22. huhtikuuta tempaisevat verkkokaupat Varusteleka, Scandinavian Outdoor Store, Makia, Arela, Ozbaby, Globe Hope, gTie, Pure Waste, Ecosto, Apteekkishop ja Frenn.